Πρασινάδες με αλμύρα, ροδάκινο και νούμπουλο Κερκύρας
Δεν μπορείτε να φανταστείτε πόσο ταιριάζει το γλυκόξινο ροδάκινο με το πικάντικο νούμπουλο. Μια πεντανόστιμη καλοκαιρινή σαλάτα.
2 μέτρια ροδάκινα, καθαρισμένα και κομμένα σε λεπτές φέτες, 1 κουτ. σούπας ζάχαρη, 2 κουτ. σούπας ξίδι από λευκό κρασί, 2 - 3 σταγόνες ταμπάσκο, 300 γρ. ανάμεικτα πράσινα σαλατικά της αρεσκείας μας, όπως σικορέ, λόλες κ.ά., πλυμένα και χοντροκομμένα (υπάρχουν και έτοιμα, πλυμένα και συσκευασμένα σε σακουλάκια, στα μανάβικα των σούπερ μάρκετ), 200 γρ. αρμύρα, πλυμένη και ψιλοκομμένη (χωρίς τα χοντρά κοτσάνια), 30 γρ. αμύγδαλο φιλέ, καβουρδισμένο (σε αντικολλητικό τηγάνι για 1 - 2 λεπτά, χωρίς λιπαρή ουσία), 10 φέτες νούμπουλο Κερκύρας *, 100 ml ελαιόλαδο, αλάτι κατά προτίμηση χοντρό, θαλασσινό
Για να φτιάξουμε τις πρασινάδες με αλμύρα, ροδάκινο και νούμπουλο Κερκύρας, σε ένα μικρό μπολ ανακατεύουμε τα ροδάκινα με τη ζάχαρη, το ξίδι και το ταμπάσκο και τα αφήνουμε 5 λεπτά, να μαριναριστούν.Σε μια σαλατιέρα ανακατεύουμε τις πρασινάδες με την αρμύρα, αλατίζουμε και περιχύνουμε με το ελαιόλαδο. Ρίχνουμε τα ροδάκινα μαζί με τα υγρά τους, σκορπίζουμε το αμύγδαλο και ανακατεύουμε απαλά.Απλώνουμε ομοιόμορφα τις φέτες του αλλαντικού και σερβίρουμε  τις πρασινάδες με αλμύρα, ροδάκινο και νούμπουλο Κερκύρας.
Αλλαντικά,Λαχανικά,Ροδάκινο